**Data:** 4 aprilie 2022

Feroneria culisantă prin ridicare „Roto Patio Lift“ este disponibilă acum pentru profile din aluminiu și PVC/ Versatil: potrivit pentru profile standard și Slim, cu greutăți ale cercevelei de până la 400 kg/ Nou: cărucior 2 în 1 pentru tije de legătură rotunde și plate/ Tehnologie de înaltă calitate a căruciorului, pentru o funcționare lină/ Mecanismul „DesignLocking“ disponibil opțional asigură un design atractiv al ușilor culisante/ Acum și cu protecție antiefracție RC 2

**„Roto Patio Lift“ acum și pentru sistemele culisante cu ridicare din PVC**

***Leinfelden-Echterdingen*** –Sistemele culisante cu ridicare care economisesc spațiu, se numără printre elementele de construcție clasice și sunt disponibile într-o varietate de formate. Producătorii preferă să utilizeze sisteme de feronerii care pot fi montate simplu și sigur, pentru a asigura eficiența proceselor lor de producție. Accentul se pune și pe tehnologia de înaltă calitate a căruciorului și pe varietatea gamei de feronerie, relatează Roto. Prin urmare, producătorii de ferestre din aluminiu apreciază feroneria culisantă cu ridicare „Patio Lift“. Acum este disponibilă și producătorilor de ferestre din PVC, pentru o utilizare versatilă.

**Pentru profile standard și Slim**

În urmă cu doi ani, Roto a extins programul de feronerie culisantă prin ridicare în așa fel încât, datorită adâncimii reduse de instalare a tuturor componentelor, poate fi utilizată și pentru fabricarea sistemelor cu profile subțiri. Programul include versiuni pentru profile din aluminiu și PVC cu lățimi ale nutului de feronerie de 16, 18 și 22 mm. Din acest motiv, și datorită potrivirii cu greutăți de până la 400 kg, „Patio Lift“ este una dintre cele mai versatile game de feronerie culisantă prin ridicare de pe piață, explică Roto.

**Funcționare extrem de lină chiar și la greutăți ale cercevelei de până la 400 kg**

„Patio Lift“ este potrivit pentru sisteme cu o lățime a cercevelei de până la 3.000 mm și o înălțime a cercevelei de până la 3.100 mm. Chiar și în formatele XL și cu greutăți mari ale cercevelei, feroneria convinge prin funcționarea deosebit de lină și manevrarea ușoară, conform producătorului. Acest lucru se datorează, printre altele, componentelor cărucioarelor din oțel inoxidabil și rolelor cu bile fabricate din PVC inovator, de înaltă calitate. Acest lucru asigură durabilitatea maximă a feroneriei și a tehnologiei căruciorului.

**Nou: căruciorul 2 în 1**

Noul cărucior 2 în 1 pentru variantele standard ale „Patio Lift“ cu greutăți ale cercevelei de 300 și 400 kg economisește timp în producție. Acum susține atât tije de legătură rotunde, cât şi plate. Prin urmare, feroneria culisantă prin ridicare poate fi instalată fără niciun efort suplimentar, indiferent de tipul de tijă de legătură.

**Convingător din punct de vedere estetic**

Mecanismul DesignLocking disponibil opțional asigură un aspect de înaltă calitate și mai mult confort pentru „Patio Lift“, subliniază producătorul. Punctele de închidere nu ies în afară în zona de trecere, ci se află în mecanism şi se deplasează împreună cu cerceveaua. Pe partea cadrului, blocatorul are un design plat atractiv.

**Gamă largă de accesorii**

Prin integrarea componentelor opționale din gama largă Patio Lift, este posibilă adaptarea exactă a sistemelor culisante prin ridicare la dorințele și nevoile cumpărătorilor. Această feronerie ajunge până la clasa de siguranţă RC 2 prin utilizarea de protecție împotriva găuririi, dispozitiv anti-ridicare și mâner blocabil. Mecanismele ușilor sunt pre-echipate standard pentru instalarea de cilindri profilaţi.

Un mecanism de închidere pentru ventilația de noapte permite aerisirea camerei fără curenţi de aer, pentru un climat optim în încăpere. Amortizoarele deja integrate ca standard în mecanism protejează împotriva reculului mânerului și oferă o mai mare siguranță în timpul manevrării cercevelelor grele. În același timp, ele cresc ușurința de montaj în procesul de producție.

**Protecţie anticorozivă clasa 5 şi mai mare**

Patio Lift oferă deja o calitate durabilă în echiparea standard, subliniază specialistul în feronerie. Feroneria corespunde clasei de protecție împotriva coroziunii 5 în conformitate cu DIN EN 1670 și atinge clasa de funcţionare H3 în conformitate cu EN 13126.

Pentru regiunile cu cerințe sporite privind protecția împotriva coroziunii, sunt disponibile cărucioarele "Stainless Steel Plus". Pe termen lung, acestea asigură buna funcționare a sistemului chiar și în regiunile de coastă. Acest lucru a fost confirmat categoric de un test de pulverizare a sării pe parcursul a 1.000 de ore, subliniază Roto.

**Design unitar în întreaga casă**

Dacă un client acordă importanță unui design unitar, producătorul recomandă utilizarea gamei de mânere „Roto Line“. Sistemul modular Patio Lift include mânere încastrate și mânere mari adaptate designului, pentru o manevrare plăcută şi facilă chiar și a elementelor culisante cu ridicare foarte înalte și late.

Fabian Maier, responsabil pentru lansarea pe piață a celor mai recente inovații din programul Patio Lift, subliniază: „Sistemul de culisare cu ridicare Patio Lift este acum și mai versatil. Fie că sunt sisteme înguste și ușoare sau late, sisteme înalte și grele, indiferent dacă sunt profile standard sau subțiri, fie aluminiu sau PVC – cu Patio Lift, ușurința de utilizare, designul atractiv și siguranța intră în fiecare casă.“

******

De acum înainte, producătorii de ferestre din PVC pot beneficia și ei de punctele forte ale gamei versatile de feronerie culisantă prin ridicare „Patio Lift“ și de gama largă de accesorii. În urmă cu doi ani, „Patio Lift“ a fost extins în așa fel încât, acesta să poată fi utilizat atât cu profile standard cât și cu profile subțiri. Programul include versiuni pentru profilele din aluminiu și PVC cu lățimi ale nutului de feronerie de 16, 18 und 22 mm. Drept urmare, „Patio Lift“ a devenit una dintre cele mai versatile game de feronerie culisantă prin ridicare de pe piață, explică Roto.

**Foto:** © Onzon, Westend 61 / stock.adobe.com **Roto\_Patio\_Lift\_2022\_1.jpg**



Noul cărucior 2 în 1 pentru variantele standard ale „Patio Lift“ cu greutăți ale cercevelei de 300 și 400 kg susține atât tije de legătură rotunde, cât şi plate. Pentru regiunile cu cerințe sporite privind protecția împotriva coroziunii, sunt disponibile cărucioarele "Stainless Steel Plus". Chiar și în clasele de greutate ridicată de până la 400 kg, feroneria convinge datorită tehnologiei sale de culisare de înaltă calitate prin rulare deosebit de lină și operare ușoară.

**Foto:** Roto **Roto\_Patio\_Lift\_2022\_2.jpg**

** ** **** 

Mecanismul DesignLocking disponibil opțional asigură un aspect de înaltă calitate și mai mult confort pentru „Patio Lift“, subliniază Roto. Punctele de închidere nu ies în afară în zona de trecere, ci se află în mecanism şi se deplasează împreună cu cerceveaua. Pe partea cadrului, blocatorul „DesignLocking“ are un design plat atractiv.

**Foto:** Roto **Roto\_Patio\_Lift\_2022\_3.jpg**

**Roto\_Patio\_Lift\_2022\_4.jpg**

**Roto\_Patio\_Lift\_2022\_5.jpg**

**Roto\_Patio\_Lift\_2022\_6.jpg**

Abdruck frei - Beleg erbeten

**Herausgeber**: Roto Frank Fenster- und Türtechnologie GmbH • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info.presse@roto-frank.com

**Redaktion**: Dr. Sälzer Pressedienst • Lensbachstr. 10 • 52159 Roetgen • Tel. +49 2471 9212864 • Fax +49 2471 9212867• info@drsaelzer-pressedienst.de